Lennujaamas korjab meid peale taksojuht Mario, kes pärit Buenos Airesest, kuid elab  juba viimased kümmekond aastat El Calafates. "Tead ma ei suuda enam üle kahe päeva Buenos Aireses ollagi," ütleb ta energiliselt, "kogu see lärm ja närvilised inimesed, hullumeelsest liiklusest rääkimata. Ei-ei, ei taha enam. Ma olin varem Calafates puhkusel käinud ja kuidagi istus see elu siin, nii pakkisingi naised-lapsed ja kolisin siia. Kuigi jah, üks tütar mul elab Buenos Aireses. Tal seal perekond ja lapsed ja kõik," tutvustab Mario oma elulugu.